সমস্যায় ভারতের ওয়ানডে দলের অধিনায়ক মহেন্দ্র সিং ধোনি। অন্ধ্রপ্রদেশের অনন্তপুরের এক আদালত ‘রাঁচির রাজপুত্র’-এর বিরুদ্ধে জামিন-অযোগ্য পরোয়ানা জারি করেছে। ২৫ ফেব্রুয়ারি তাঁকে হাজির হতে বলা হয়েছে। বর্তমানে ধোনি অবশ্য অস্ট্রেলিয়ায়।
১২ জানুয়ারি থেকে ডাউনআন্ডারে শুরু হতে চলেছে ভারত-অস্ট্রেলিয়া সিরিজ। পাঁচটি ওয়ানডে ও তিনটি টি টোয়েন্টি হবে। ধর্মীয় ভাবাবেগে আঘাত করার অভিযোগে মামলা করা হয়েছিল মাহির বিরুদ্ধে।
২০১৩-র এপ্রিলে একটি ম্যাগাজিনের প্রচ্ছদে ধোনিকে ভগবান বিষ্ণুর ভূমিকায় দেখানো হয়। সেখানে ভগবান বিষ্ণু সেজে ধোনি যে সব ব্র্যান্ডের হয়ে প্রচার করেন, সেগুলিকেও দেখানো হয়। বিষ্ণু-রূপী ধোনি বিভিন্ন হাতে ধরে আছেন চিপস, ফোন, কোল্ড ড্রিঙ্কস ইত্যাদি ইত্যাদি। এ সব নিয়ে বিতর্ক নেই।  বিতর্ক তৈরি হয় অন্য জায়গায়। বিষ্ণু-অবতারের ধোনি যখন তাঁর হাতে জুতো ধরেছিলেন, তা ভালভাবে নেননি ধর্মবিশ্বাসীরা।  
আরও পড়ুন—
টুইটারে পাল্টা জবাব গম্ভীরের 
ধোনির কাছে জীবনের এক ক্ষুদ্র অংশ নেতৃত্ব 
কোহলিই আইপিএলের সবচেয়ে দামী ক্রিকেটার
অবসর নিয়ে ধোনি 
ধোনিতে আস্থা হারাননি সৌরভ